**Народно читалище”Пробуда-1932”**

9261 с.Цонево E-mail:chitalishte\_probuda1932@abv.bg

Ул”Христо Трендафилов”№47 булстат:000085367

До Г-н Георги Георгиев

Кмет на общ.Дългопол

ПРОГРАМА

На читалищното настоятелство на Народно читалище”Пробуда-1932”,с.Цонево за развитие на читалищната и библиотечна дейност за 2022 година.

„Читалището е храм,запазил цялата красота и достойнство на нашия народ.Място,където израстваш като личност и като индивид.Това е единствената организация,която работи в полза на нейните жители.”

Годишната програма за развитие на читалищната и библиотечна дейност за 2022 година на Народно читалище”Пробуда-1932”,с.Цонево е разработена от Читалищното настоятелство в изпълнение на чл.26,а/1/от Закона за народните читалища.Тя цели организиране и провеждане на редица от дейности и инциативи за да бъде читалището ни не само културен,образователен и духовен център,но и „сърцето”на общността в нашето населено място.

Основните направления и приоритети в дейността на читалището произтичат от Закона за народните читалища и Закона за обществените библиотеки и чрез изпълнение на културния календар.

**I.Основни цели:**

1.Превръщане на читалището в съвременен ефективен център,предлагащ удовлетворяване на всички потребности и интереси,свързани с духовното и културно израстване на населението

2.Съхраняване на обичаите и традициите на българина,които са символ на вековна мъдрост.

**II.Подцели:**

1.Поддържане на библиотека.

2.Подкрепа и насърчаване на любителското- художествено творчество.

3.Поддържане на диалог с местната и общинска власт.

**III.Дейности:**

1.Административно-ремонтна дейност:

- ремонт на покрива и тавана на фоайето на втория етаж на читалищната сграда.

-ремонт на читалищния салон.

-смяна на прозорците на фоайето на втория етаж.

2.Библиотечна дейност:

Като неразделна част от читалището,библиотеката активно участва в организирането на културния живот в селото.Дейността на библиотеката през 2022 година ще включва:

* Обогатяване на библиотечния фонд на читалищната библиотека чрез закупуване на нова литература според възможностите ни,дарения от родолюбиви българи и чрез кандидатстване с проект пред Министерството на културата.
* Организиране на индивидуална културно-масова дейност с различни целеви групи-деца,ученици,възрастни.Съвместни инциативи с детската градина и училището,организиране на посещения на деца в библиотеката с цел запознаване с правилата за обслужване на читателите и повишаване на читателския интерес към книгата.
* Предоставяне на компютърни услуги и безплатен интернет на всички потребители от населението.
* Изготвяне на библиографски справки по различни теми.
* „Книга за всеки”-усъвършенстване системата за патронажно обслужване на възрастни читатели и такива с физически увреждания.
* „Вече мога да чета”- ритуал за приемане на първокласниците за читатели на библиотеката.
* „Моята баба във виртуалното пространство”- първи стъпки за работа с компютър/деца помагат на възрастни/.
* „Един прекрасен ден в библиотеката”- състезание по изразително четене на приказки.
* Обособяване на тематични кътове,свързани с предстоящи събития,празници,бележити дати и годишнини на автори и др.
* През 2022 година се навършват 135 години от рождението на големия български поет-символист Димчо Дебелянов.В библиотеката ще проведем вечер под надслов”Да се завърнеш в бащината къща”.
* По случай 90 години от рождението на Андрей Германов-вечер под надслов”Край огъня полека ще приседна”.
* „Грешница”-вечер посветена на 85 години от смъртта на Йордан Йовков,чийто творби имат своя свят и своята атмосфера.Неговите женски образи Албена,Божура,Василена,Сарандовица,са обгърнати с магията на женската хубост и очарование,а красотата им-страдаща и изнемогваща.
* 3.Любителско творчество за деца и възрастни:

Художествено-творческата дейност в читалището цели запознаването и развитието на традиционните ценности на българския народ.Чрез тази си дейност читалището ще работи:

-за привличане интереса на млади хора и ученици към читалищната дейност.

-организиране честването на всички големи традиционни и национални празници,храмовия празник и празника на селото фиксирани в културния календар на общината.

-запознаване на подрастващото поколение с местните традиции и празнично-обредния календар.

-участие на групата за обработен фолклор във фестивали и изяви с местно,регионално,национално и международно значение.

-ден на родилната помощ/Бабин ден/-увеселение на жените от групата за обработен фолклор и пенсионерски клуб”Ракла”.

-Баба Марта-посещение на децата в детската градина.

-ден на самодееца-среща-коктейл със самодейците.

-Велик ден-общоселско тържество.

-събор и храмов празник на селото.

„Върви народе възродени”-празнична програма за деня на българската просвета и култура и на славянската писменост.

-програма по случай ромския празник”Едерлез”.

-отбелязване международния ден на възрастните хора с пенсионерите от пенсионерски клуб”Ракла”с.Цонево.

-ден на народните будители и откриване на творчески сезон 2021-2022 година.

-Коледни и новогодишни тържества.Запалване на елхата и наздравица в центъра на селото.

Изпълнението на тази програма ще има съществен принос за постигане на интегриран подход за развитие на образованието и културата и превръщането на читалището,не само в духовен,но и в съвременен информационен център,като привлекателно място за хората.

Настоящата програма за дейността на читалищната и библиотечна дейност е отворена за нови предложения,мнения и идеи и подлежи на текущо актуализиране и допълване.

Програмата е приета на общо събрание на членовете на читалището,имащи право на глас с протокол №5/29.10.2021 година при спазване на всички противоепидемични мерки.

29.10.2021 г. Изготвил:……..

с.Цонево /Л.Янкова/

Председател:…..

/В.Венев/